भोपाल। जबलपुर मेडिकल कॉलेज के बर्खास्त कर्मचारियों ने शनिवार को लम्हेटाघाट पर बीच नर्मदा नदी में बैठकर जलसत्याग्रह दोबारा शुरु कर दिया।
सूचना लगने पर पुलिस ने मौके पर पहुंचकर प्रदर्शनकारियों को उठाया। इसके बावजूद हंगामा करने पर पुलिस ने दो दर्जन लोगों को गिरफ्तार भी कर लिया।
जबलपुर के सुभाष चंद्र बोस मेडिकल कॉलेज प्रबंधन ने 341 दैनिक वेतन भोगी कर्मचारियों को नियुक्ति में गड़बड़ी बताते हुए 11 अगस्त को कॉलेज से निकाल दिया है। इसके बाद से ही बर्खास्त कर्मचारी प्रदर्शन कर रहे हैं। शुक्रवार को पहले इनकी योजना तिलवारा घाट पर प्रदर्शन की थी। लेकिन भारी पुलिस बल होने के कारण इन्होंने अपनी योजना बदलकर दिन में लम्हेटाघाट पर प्रदर्शन किया। सूचना लगने पर गढ़ा पुलिस ने मौके पर पहुंचकर इन्हें उठाया था।
इसके बाद रात करीब साढ़े दस बजे बर्खास्त कर्मचारी दोबारा लम्हेटाघाट पहुंचे। सूचना मिलने पर रात करीब बारह बजे पुलिस भी मौके पर पहुंची और इन्हें जबरन उठा दिया।
शनिवार को बर्खास्त कर्मचारी फिर लम्हेटाघाट के बीच में जमा हुए और प्रदर्शन करने लगे। इसके बाद गढ़ा पुलिस ने इन लोगों को उठाकर इनमें से करीब डेढ़ दर्जन लोगों को गिरफ्तार कर लिया है।
आगे देखिए फोटो...
hin_Deva hin_Deva hin_Deva hin_Deva hin_Deva hin_Deva